Årsmelding 2016 - IL Dalebrand
Styret har siste år bestått av ;

Leder



Kjell Olav Storflor



Nestleder + Barneavdeling
Odd Magne Storflor



Sekretær


Henry Gylland



Skiavdeling


Geir Johan Einang



Friidrettsavdeling

Dagfinn Storflor




Trimavdeling


Mary Bjerkås




På årsmøtet den 31. januar 2016 møtte 15 medlemmer. Der ble vanlige årsmøtesaker behandlet, inkludert en innkommet sak. Styret har vært samlet til to styremøter. Laget har 197 navn på sine medlemslister, som er en liten økning. 
Vinteren 2016 var litt mer normal når det gjelder snø og skiføre, slik at laget fikk arrangert to klubbrenn og Sondalsrennet. 

Friidrettsavdelingen har som vanlig hatt mange arrangement. Sona-Lekene var det som krevde mest arbeid og funksjonærinnsats, men også Ungdomslekene og Kretsmesterskap på Øverlands Minde i regi av Stjørdalsalliansen hadde behov for mange hjelpere. Viktige arrangement er også klubbkonkurransene, KM i terrengløp og karusellstevne, likedan deltakelsen i St.Olavsloppet. 
Trimgruppa har hatt bra aktivitet og god oppslutning om sine turer, likedan en vellykket og våt Sonamarsj med start og innkomst på Brenna, med rast ved Flåtjynna..

Det har fortsatt vært stor interesse for Barnegruppas time i svømmehallen.

Dalebrand samarbeider med Forra IL om leie av treningstid i Hegrahallen, og det fungerer bra.

Laget søkte Nord Trøndelag Idrettskrets om tilskudd for utbedring og arbeid med trimløypene, og det ble belønnet med kr 15000 i tilskudd. En dugnad på stien fra Sonbjørga til Kvitbrua, likedan ei arbeidsøkt på stien og terrengløypa mellom idrettsplassen og Midtkil Camping. 
På Midtkiløra var det dugnad i forkant av både terrengløpet og Sona-Lekene. Den nye plen-klipperen ble tatt i bruk i vår, og den bidro til at grasarealet både på indre bane og ved klubbhuset så fint ut hele sommeren. 

I lysløypa ble det i høst sjelden stort behov for arbeid, blant annet på grunn av ras og flomskader.

Hus og anlegg på Midtkiløra har også i sommer blitt utleid til forskjellige anledninger.

I november var det i samarbeid med skytterlaget og hornmusikken hyggekveld med juletretenning og premieutdeling i Bergly. Det var godt oppmøte når Sona Hornmusikklag innledet med konsert og tenning av julegrana. Kveldens gjest var sjefen for idrettslagets hovedsponsor, Arne Martin Laukvik fra Hegra Sparebank. Lagspokalen gikk til Sonny Bolin, Vilde Bakstad Brosveet fikk Jente- & guttepokalen, Rune Opem Veteranpokalen og Trimpokalen til Inger Gylland. Evelyn Sundal mottok en innsatspremie for sin flotte sesong med kula, hvor hun blant annet ble kretsmester, vinner av TA-sprinten og kvalifiserte seg til Ungdomslekene.
Tradisjonen tro arrangerte vi innendørsstevne og Festningen Rundt sammen med Hegra idrettslag.

Laget sin hjemmeside har overraskende stor oppslutning, og blir brukt til å informere om både ting som skal skje og ting som har skjedd.
Idrettslaget hadde også i 2016 ansvaret for innsamlingen i bygda på årets TV-aksjon. Laget var representert på Stjørdal Idrettsråd sitt årsmøte og i tillegg to temamøter i regi av Idrettsrådet . Laget deltok også på Tinget i Friidrettskretsen, likedan sonemøte i regi av Friidettskretsen.
I samarbeid med ungdomslaget har vi fått lys igjen på Sona bru, og det jobbes med utvidelse.

Regnskapet viser et stort overskudd, som bekreftelse på en sunn og god økonomi i laget.
En stor takk til alle utøverne som har stilt opp på forskjellige renn, løp og stevner, likedan alle medlemmer som stiller opp og hjelper til på arrangementene våre.
Takk til hovedsponsor Hegra Sparebank, ansvarlig for Sondalingen, vaktmesteren på Midtkiløra og løypekjørerne i lysløypa. 
Sona 2. februar 2017
 Styret v/Kjell Olav Storflor
